dh-unibe/image-text_koenigsfelden-charters-post-1500 huggingface dataset:
Ich, Hanns Bürrer, diser zit miner gnaͤdigen frowen aͤptissin und gemeinen convents ✳ zuͦ Küngszfellden hoffmeister, thuͤn kundt mengklichem unnd bekaͤnn offenlich mit diszm brieff, ✳ das ich uff hüt des datùm von
gewalltsame wegen der yetzḡnt₎ miner gnaͤdig₎ frowen ✳ Jacoben Wallder, bürgˀ zuͦ Bremgart₎, ein halbe juchart
acker da selbs zuͦ Bremgarten in eim guͦt in Stoͤcken, genaͤmpt Füglistals Guͤt, ✳ am ester gelaͤgen, ✳ stoszt an Mùtschlis
matten, ✳ der mānlehen an das hùs Hapspùrg ist, ✳ mit aller zuͦgehoͤrd ✳ zuͦ rechtem mānlehen gelihen hab, ✳ lich im
oùch das hyemit in krafft dis brieffs, ✳ was ich im von rechts wegen der obgn̄t₎ miner gnaͤdig₎ frowen dàran ze lihen hab, ✳ alles nach lehens recht, sitt und gewonheit, ✳ soͤllichs nù̄ hin für inzuͦhaben zuͦ nùtzen, zuͦ niessen, zuͦ
besetzen und entsetzen ✳ und damit ze thuͤn und ze lassen ✳ nach sinem fryen willen und gefallen, ✳ dan̄ er mir oùch
harinn ✳ innhallt gegenbrieffs ✳ gelopt und geschworn hat, ✳ den obgn̄t₎ minen gnaͤdig₎ frowen von soͤllichs lehens wegen gewertig und gehorsam zuͦ sin ✳ und alles das ze volfuͤren, ✳ so lehen lüt irn lehen herrn̄ von rechts
wegen ze thuͦnd schùldig und pflichtig sind. ✳ des zuͦ warem urkùndt ✳ so hab ich min eigen sigell, ✳ doch minen
gnaͤdig₎ frowen obgnt̄ ✳ an ir lehen und manschafft, ✳ oùch mir, ✳ minen erben und nachkom̄ on schad₎, ✳ offenlich haran gehaͤnckt. geben uff mittwochen vor pfingsten, ✳ der jaren des herrn̄ fünffzechenhundert
unnd fünffzechne j. ✳
Konigsf. 896
Staatsarchiv
AARGAU
1515 ✳
28 ✳
Nͦ✳ 74 ✳